Pearl index

Pearl index er et mål på hvor effektiv en prevensjonsmetode er. Pearl index oppgis i prosent, og noe forenklet kan Pearl index fremstilles slik: Dersom 100 kvinner bruker samme prevensjonsmetode i et år, tilsvarer Pearl index antallet kvinner som blir gravide, til tross for bruk av prevensjonsmetoden. 

Beregning
I kliniske studier er det to måter å beregne Pearl index på:
Antall svangerskap i studien dividert på antall måneder eksponert multiplisert med 1200
Antall svangerskap i studien dividert på antall menstruasjonssykluser i studien multiplisert med 1300 (gjennomsnittlig 13 sykluser per år)

Vanligvis oppgis to Pearl indexer for hver prevensjonsmetode:
Faktisk bruk Pearl index: Inkluderer alle svangerskap i studien og eksponerte måneder (eller sykluser) 
Perfekt bruk Pearl index: Inkluderer bare svangerskap som er oppstått ved korrekt og konsistent bruk av metoden, og bare måneder eller sykluser hvor metoden ble brukt riktig.

Eksempler på Pearl index
 Methode Pearl-Index (Tallet forteller hvor mange kvinner pr. 100 kvinner som blir gravide i løpet av et år med den aktuelle prevensjonsmetoden. Høy verdi = mer usikker) Ingen prevensjon  ca. 85 Sikre perioder  15–35Arbeitsgemeinschaft der Wissenschaftlichen Medizinischen Fachgesellschaften (AWMF): Leitlinien der Deutschen Gesellschaft für Gynäkologie und Geburtshilfe (DGGG), siehe Online  Avbrutt samleie  ca. 10–38  Kjemiske prevensjonsmetoder  5–21 Kondom  2–12Leitlinien der Deutschen Gesellschaft für Gynäkologie und Geburtshilfe, siehe hier  
7–14Pfleidere/Breckwoldt/Martius, Gynäkologie und Geburtshilfe, 3. Aufl. 2001 ifølge nyere kilder. En grunn til dårligere resultater er endret sammensetning av kondombrukere etter aids-epidemien. Pessar  ca. 6-12,1 Temperaturmetode  ca. 2 Minipille  0,5–3 P-pille (Monofasisk)  0,1–7,6pro familia: Pearl Index  P-pille, sekvenspreparat  0,2–0,7 P-plaster  0,88 P-sprøyte  0,2–0,5 P-ring  0,4–1,7 Kobberspiral  0,05–3  Progestinimplantat (Overarm)   0,1 Sterilisering  nesten 0

Kritikk
Pearl index beregnes som regel ut fra bruk i kontrollerte studier med veldefinerte populasjoner. Den er derfor ikke direkte overførbar til den virkelige verden, hvor brukerne har langt større variasjon i demografiske og kulturelle forhold som kan påvirke bruken av en prevensjonsmetode. 

Pearl index forutsetter at feilraten til prevensjonsmetoden er konstant, men i virkeligheten vil den være høyest i starten fordi de mest fertile vil feile tidligst. Kliniske utprøvninger av lang varighet vil dermed resultere i lavere Pearl index enn korte studier. 

Et annet moment er at at Pearl index bare sier noe om frekvensen tilfeldig uønsket graviditet, mens andre relevante faktorer ikke inngår i bregningen. Eksempler er misfornøydhet med metoden, forsøk på å bli gravid, bivirkninger og frafall i studiene. 

Det er en vanlig misforståelse at den teoretisk høyeste Pearl index er 100%. Dersom alle kvinnene i en studie ble gravide i løpet av den første måneden, vil Pearl index bli 1200 eller 1300. Pearl index er bare nøyaktig som statistisk estimat av årlig risiko for å bli gravid dersom svangerskapsraten i studien er lav. 

Referanser

Kategori:Prevensjon